sagorsarker/bangla-wikipedia huggingface dataset:
বর্তমান সম্পদ

হিসাববিজ্ঞানে বর্তমান সম্পদ হল এমন একটি সম্পদ যা চলতি অর্থবছরের সম্পদকে বোঝায়। সাধারণত বর্তমান সম্পদের মধ্যে নগদ, নগদ সমতুল্য বিনিয়োগ, স্বল্পমেয়াদী বিনিয়োগ বিপণনযোগ্য হিসাবগুলি, স্টক ইনভেন্টরি, সরবরাহ এবং দায়গুলির অংশ যা এক বছরের মধ্যে প্রদান করা হয়। সহজ কথায় যে সম্পদগুলি অল্প সময়ের জন্য রাখা হয় তা বর্তমান সম্পদ হিসাবে পরিচিত। ব্যবসায়ের সাধারণ হিসাব চক্রের সময় এ জাতীয় সম্পদ নগদ হিসাবে আদায় করা বা গ্রহণ করা হয়়। 
বর্তমান অনুপাত মোট বর্তমান দায়গুলি দ্বারা মোট বর্তমান সম্পদকে বিভক্ত করে গণনা করা হয়। এটি প্রায়শই কোনও সংস্থার তরলতার সূচক হিসাবে ব্যবহৃত হয়, যা স্বল্প-মেয়াদী দায়বদ্ধতাগুলি পূরণ করে। বর্তমান সম্পদ এবং বর্তমান দায়বদ্ধতার মধ্যে পার্থক্যকে বাণিজ্য কার্যকরী মূলধন হিসাবে উল্লেখ করা হয়। তহবিলের সম্পদগুলি সাধারণত বর্তমান সম্পদ এবং দীর্ঘমেয়াদী সম্পদে শ্রেণিবদ্ধ করা হয়। 
বর্তমান সম্পদ পর্যাপ্তত সময়ের জন্য ব্যবহার করা হয় না বারো মাস ব্যবহার করা হয়ে থাকে।
নভোসিবার্স্ক তাপবিদ্যুৎ কেন্দ্র-৫

নভোসিবার্স্ক তাপবিদ্যুৎ কেন্দ্র-৫ () হল একটি কয়লাভিত্তিক তাপবিদ্যুৎ কেন্দ্র যেটি রাশিয়ার নভোসিবার্স্কের ওক্তিয়াব্রস্কি নগর জেলায় অবস্থিত। এটি রাশিয়ার সর্ববৃহৎ তাপবিদ্যুৎ কেন্দ্রগুলোর মধ্যে অন্যতম। এটি ১৯৭৭ সালে যাত্রা শুরু করে।
১৯৭১ সালে বিদ্যুৎকেন্দ্রটি নির্মাণের সিদ্ধান্ত নেওয়া হয়।
বিদ্যুৎকেন্দ্রটি ১৯৭৭ সালের ২৮ মার্চ যাত্রা শুরু করে।
মেহার নজর মামুদ হাজী বাড়ি জামে মসজিদ

ব্রিটিশ সরকারের আমলে নির্মিত কুমিল্লা জেলার চান্দিনা উপজেলা সদর হতে ১০কিলো দক্ষিণ পশ্চিমে ৯নং মাইজখার ইউনিয়ন-এর মেহার গ্রামে অবস্থিত।
১৯২৫ ইংরেজি, ১৩৩১ বাংলা সনে মেহার গ্রামের বিশিষ্ট দানবীর ও ধর্মানুরাগী ব্যক্তি জনাব আলহাজ্ব নজর মামুদ মসজিদটি নির্মাণ করেন। মসজিদের গায়ের শিলালিপি অনুযায়ী। মসজিদটির নাম দেন মেহার নজর মামুদ হাজী বাড়ি জামে মসজিদ।
এলাকার বয়োজ্যেষ্ঠ লোকজন ও হাজী সাহেবের নাতিদের সাথে কথা বলে জানা গেছে ব্রিটিশ আমলে ত্রীপুরার রাজা বীর বিক্রম মাণিক্যর শাসনকালে চান্দিনার মহিচাইল গ্রামের জমিদার বাবু ভৈরব চন্দ্র সিংহের জমিদারিত্ব কালে জমিদারের অনুমতিক্রমে এলাকার মুসলমাদের নামাজ পড়ার সুবিধার্থে হাজী সাহেব ১০শতক জায়গার ওপর মসজিদটি নির্মাণ করেন।তখন জমিদার হাতী চড়ে এসে মসজিদের নির্মাণ কাজের শুভ উদ্ভোধন করেন।
মসজিদটি আয়তন ৪০ফুট দৈর্ঘ্য ২০ ফুট প্রস্থ। ৩৫ফুট উঁচু। উচ্চতার চাঁদের ওপর নির্মিত হয়েছে ভিতরের অংশ খোলা তিনটি বড় আকারের গুম্বজ। মুসুল্লিদের মসজিদের ভিতরে প্রবেশ করার জন্য পূর্বদিকে তিনটি দরজা।আর দক্ষিণ ও উত্তর দিকে রয়েছে দুটি জানালা। মসজিদের মুসল্লিদের ওযু ও গোসলের জন্য দক্ষিণ পাশে ১২০ শতক জায়গার খনন করা হয়েছে একটি পুকুর। যাতে রয়েছে পাকা শানবাঁধানো ঘাট।রমজান মাসের কদরের রাত্রিতে মুসল্লিের খাওয়ানোর জন্য এবং মসজিদের ইমাম ও ময়াজিনের খরচ ভার বহন করার জন্য মসজিদের নামে হাজী সাহেব ২৬৪ শতাংশ জায়গা মসজিদের নামে ওয়াকফ করে দিয়ে যান। ঐ সময়ে হাজী সাহেবে পায়ে হেটে মক্কা শরীফ গিয়ে হজ্ব করেন। মসজিদটি চুন ও শুরকি দ্বারা নির্মাণ করা হয়েছে। প্রতিটি দেয়ালের পুরুত্ব ৩-৪ ফুট। যার কারণে শীতকালে গরম আর গরমকালে ভীতরে ঠাণ্ডা অনুভব হয়।মসজিদের সামনে রয়েছ ধর্মীয় আলোচনার জন্য খোলা জায়গা। বর্তমানে মসজিদটি তে মুসল্লিদের স্থান সংকুলান না হওয়ায় সামনের খোলা জায়গাটি হাজী সাহেবের নাতিরা মসজিদের সাথে সংযুক্ত করে সম্প্রসারণ করেন।
মসজিদটির চার দেয়ালের মধ্যে সামনের দেয়ালটির পুরোটি চিনা মাটির প্লেট ভাঙ্গা দ্বারা অতি সুণিপূণ হাতে বিভিন্ন ডিজাইনে কারুকাজ করা। ভিতরের মিম্বরটিতে রয়েছে মনোরম কারুকাজ। যা একবার কেউ দেখলে তার মন ভরে যায়।
তারাব

তারাব মধ্য বাংলাদেশের নারায়গঞ্জ জেলার একটি শহর। এটি ঢাকা থেকে ১৪ কিলোমিটার পূর্বে নারায়ণগঞ্জ জেলার রুপগঞ্জ উপজেলায় শীতলক্ষ্যা নদীর তীরে অবস্থিত। এর মোট আয়তন ১৯.৩৯ বর্গ কিলোমিটার এবং মোট জনসংখ্যা ১৫০,৭০৯ জন, যা একে বাংলাদেশের ২৮তম বৃহৎ শহরে পরিণত করেছে (জনসংখ্যার ভিত্তিতে)। এ শহরের পশ্চিম প্রান্তে শীতলক্ষ্যা নদীর উপর সুলতানা কামাল সেতু অবস্থিত। আঞ্চলিক মহাসড়ক আর২০১ তারাবো শহরের মধ্য দিয়ে গেছে, যা এন২কে ঢাকা সাথে সংযুক্ত করে ঢাকা-চট্টগ্রামের দুরত্ব অনেকাংশে কমিয়েছে।
তারাব পৌরসভা ২০০২ সালে গ শ্রেণীর পৌরসভা হিসেবে প্রতিষ্ঠিত হয়। ২০১৩ সালে এটি ক শ্রেণীর পৌরসভায় উন্নীত হয়।
২০১১ সালের আদমশুমারী অনুযায়ী তারাবো শহরের মোট জনসংখ্যা ১৫০,৭০৯ জন। যার মধ্যে ৮১০৮৮ জন পুরুষ এবং ৬৯৬২১ জন নারী। এ শহরের জনসংখ্যার ঘনত্ব প্রতি বর্গকিলোমিটারে ৭৭৭৩ জন মানুষ বসবাস করে। নারী পুরুষের লিঙ্গ অনুপাত ১০০ঃ১১৬ এবং শিক্ষার হার ৫৮.৭%(৭ বছরের উর্দ্ধে)। শহরের মোট খানা রয়েছে ৩৮৬১২টি।
নিওনোর বড় মসজিদ

নিওনোর বড় মসজিদ হল মালির একটি মসজিদ যেটি মালির দক্ষিণাংশের সেগৌ অঞ্চলের নিওনো নগরে অবস্থিত।
মসজিদটি ১৯৪৮ সালে সর্বপ্রথম ইট দ্বারা নির্মিত হয় এবং বর্তমানে এর আয়তন ১,৮০০ বর্গমিটার। মসজিদটি ১৯৮৩ সালে আগা খান স্থাপত্য পুরস্কার লাভ করে। এছাড়াও, মসজিদটি ২০০৮ সালেত ১৯ মার্চ সম্ভাব্য বিশ্ব ঐতিহ্যের তালিকায় স্থান পায়।
শ্বেতা তিওয়ারী

শ্বেতা তিওয়ারী (জন্ম: ৪ অক্টোবর ১৯৮০) হলেন একজন ভারতীয় টেলিভিশন অভিনেত্রী। তিনি হিন্দি চ্যানেল স্টার প্লাস এর ২০০১ সালে শুরু হওয়া ধারাবাহিক নাটক "কাসৌটি যিন্দেগী কে" তে প্রেরণা শর্মা নামক চরিত্রে অভিনয়ের জন্য পরিচিতি পেয়েছিলেন। শ্বেতা অভিনীত আরেকটি গুরুত্বপূর্ণ নাটক হলো "পারভারিশ" যেটা সনি টিভিতে ২০১১ থেকে ২০১৩ সালে প্রচারিত হতো।
১৯৯৮ সালে টেলিভিশন অভিনেতা রাজা চৌধুরীকে বিয়ে করেন শ্বেতা। ২০০৭ সালে শ্বেতা বিয়ের মাত্র নয় বছরের মাথায় তালাকের আবেদন করেন। শ্বেতা রাজার বিরুদ্ধে অভিযোগ তোলেন বৈবাহিক ধর্ষণ এবং তাকে প্রায় প্রতিদিন মানসিক-শারীরিক নির্যাতনের। রাজা এবং শ্বেতার পলক নামের একটি কন্যা হয়েছিলো যে এখন শ্বেতার সঙ্গেই থাকে।
২০১৩ সালে ১৩ জুলাই তিন বছর প্রেম করার পর বেকার পুরুষ অভিনব কোহলীর সঙ্গে বিবাহবন্ধনে আবদ্ধ হন শ্বেতা। ২০১৬ সালের ২৭শে নভেম্বর শ্বেতার একটি পুত্রসন্তান জন্ম লাভ করে। ২০১৭ সাল থেকে অভিনব এবং শ্বেতার মধ্যে দ্বন্দ্ব শুরু হয়। ২০১৯ এর আগস্টে শ্বেতা মুম্বাই পুলিশের কাছে অভিনবের বিরুদ্ধে অভিযোগ তোলেন যে অভিনব পলককে থাপ্পড় মারে এবং মানসিক ভাবে অত্যাচার করে। এছাড়াও তিনি তার মেয়েকে অভিনব ধর্ষণ করতে চায় বলেও পুলিশের কাছে বলেন এবং অভিনবকে গ্রেফতার করে পুলিশ।
পানি সম্পদ পরিকল্পনা সংস্থা

সংগঠনটি ১৯৯২ সালে প্রতিষ্ঠিত হয়েছিল। এটি এর উত্‍পত্তি মাস্টার প্ল্যান সংস্থার কাছে রয়েছে।
কাপ্পা

কাপ্পা (বড় হাতের Κ, ছোট হাতের অক্ষর ব্যবহার κ বা কার্সিভ κ; , "কপ্পা" ) গ্রীক বর্ণমালার দশম অক্ষর, এটি প্রাচীন ও আধুনিক গ্রিক ভাষায় [ ] শব্দটির প্রতিনিধিত্ব করতে ব্যবহৃত হয়। গ্রিক সংখ্যাগুলির সিস্টেমে, এর মান ২০। ফিনিশীয় লিপির অক্ষর কাফ থেকে নেওয়া হয়েছে। কাপ্পা থেকে যে অক্ষরগুলি এসেছে সেগুলির মধ্যে রয়েছে রোমান কে এবং সিরিলিক К К
গ্রিক সাধারণ নাম এবং স্থানের নামের সাথে কাপ্পা থাকলে প্রায়শই ইংরেজি "C" দিয়ে লেখা হয় কারণ গ্রিক থেকে রোমানীয় লিপ্যন্তরগুলির জন্য এর মধ্যে লাতিন বর্ণমালা : কনস্টান্টিনোপল, করিন্থ, ক্রীট রয়েছে । গ্রিক ভাষার সমস্ত আনুষ্ঠানিক আধুনিক রোমানাইজেশন এখন "কে" অক্ষরটি ব্যবহার করে।
কার্সিভ রূপ সাধারণত ছোট হাতের কাপ্পার একটি সাধারণ ফন্টের রূপ, তবে এটি ইউনিকোডে পৃথকভাবে এনকোড করা হয় যেখানে এটি গণিত এবং বিজ্ঞানের পৃথক প্রতীক হিসাবে ব্যবহৃত হয়। গণিতে, কাপ্পার বক্ররেখার নামকরণ করা হয় এই অক্ষর দিয়ে; এই বক্ররেখার স্পর্শক ১৭ তম শতাব্দীতে আইজ্যাক ব্যারো দ্বারা প্রথম গণনা করা হয়েছিল।
চন্দ্র মুজাফফার

চন্দ্র মুজাফফার একজন মালয়েশিয়ার মুসলিম রাজনীতিবিদ এবং একজন ইসলামী সংস্কারবাদী ও কর্মী । তিনি সভ্যতা সংলাপ, মানবাধিকার, মালয়েশিয়ার রাজনীতি এবং আন্তর্জাতিক সম্পর্ক নিয়ে লিখেছেন।
মুজাফফর কুয়ালালামপুরের মালয়ায় অবস্থিত ইউনিভার্সিটি অফ মাইয়ালিয়া ইউনিভার্সিটির নাগরিক সংলাপের প্রথম পরিচালক ছিলেন। এরপর তিনি এ গ্লোবাল স্টাডিজ করে সায়েন্স ইউনিভার্সিটি অধ্যাপক হন।
১৯৭৭ থেকে ১৯৯১ সাল পর্যন্ত তিনি আলিরান প্রতিষ্ঠা করেছিলেন যা ন্যায়বিচার, স্বাধীনতা এবং সংহতির জন্য মালয়েশিয়ায় একটি বহু-জাতিগত সংস্কার গোষ্ঠী। পরে তিনি আন্তর্জাতিক মুভমেন্ট ফর জাস্ট ওয়ার্ল্ড (জাস্ট) এর সভাপতি হন একটি বেসরকারী সংস্থা (এনজিও), যার লক্ষ্য বিশ্ব ন্যায়বিচারের নৈতিক ও বৌদ্ধিক ভিত্তিতে জনসচেতনতা বাড়াতে।
বাঙালিদের তালিকা

এই নিবন্ধটি ভারতীয় উপমহাদেশের বিখ্যাত এবং উল্লেখযোগ্য বাঙালির তালিকা সরবরাহ করে, প্রধানত যা আজকের ভারত ও বাংলাদেশ এবং বাঙালি বংশধরের লোক বা যারা তাদের প্রাথমিক ভাষা হিসাবে বাংলা ভাষায় কথা বলে।
"কালানুক্রমিকভাবে"
আমিরিয়া মাদ্রাসা

আল-আমিরিয়া হল ষোড়শ শতাব্দীর একটি মাদ্রাসা যেটি ইয়েমেনের রাদায় অবস্থিত। এটিকে ইউনেস্কোর বিশ্ব ঐতিহ্যের তালিকায় অন্তর্ভুক্ত করার জন্য বিবেচনা করা হচ্ছে। এটি ১৫০৪ সালে নির্মিত হয়েছিল ও এটি ইয়েমেনের তাহিরিদীয় স্থাপত্যশৈলীর নিদর্শন। ইমারতটির অবস্থা ১৯৭৮ সাল পর্যন্ত খারাপ অবস্থায় ছিল। ইরাকি বংশোদ্ভূত প্রত্নতাত্ত্বিক সেলমা আল-রাদি এটি দেখার পর বিদেশি মিশন থেকে আর্থিক সাহায্য গ্রহণ করে বিশ বছরের অধিক সময় পর ইমারতটির অবস্থার উন্নতি ঘটান।
স্থাপনাটি ২০০২ সালের ৮ এপ্রিল ইউনেস্কো সম্ভাব্য বিশ্ব ঐতিহ্যের সাংস্কৃতিক বিভাগে সদস্য হিসেবে ২০০২ সালের ৮ এপ্রিল অন্তর্ভুক্ত হয়েছিল।
সংস্কার কার্যক্রমে ইমারতটিতে কাদাদ ব্যবহৃত হয়েছে। কাদাদ হল এক ধরনের প্রাচীন শিল্প যাতে পানিরোধী বহির্মুখী ও অন্তর্মুখী প্লাস্টার বিদ্যমান। ২০০৪ সালের প্রামাণ্যচিত্র "কাদাদ, রি-ইনভেন্টিং আ ট্র‍্যাডিশন" এ নির্মাতা ক্যাটেরিনা বোরেল্লি এই বিষয়টি অন্তর্ভুক্ত করেছিলেন।
সংস্কারকৃত ইমারতটি ২০০৭ সালে আগা খান স্থাপত্য পুরস্কার লাভ করে।
কদমরসুল পৌরসভা

কদমরসুল মধ্য বাংলাদেশের নারায়ণগঞ্জ শহরের একটি এলাকা বা উপশহর। এটি শীতলক্ষ্যা নদীর পূর্ব তীরে অবস্থিত। কদমরসুল পূর্বে বন্দর উপজেলাধীন স্বতন্ত্র এবং ২৫তম জনবহুল শহর ছিল। ২০১১ সালে একে নারায়ণগঞ্জের সাথে একীভূত করে নারায়ণগঞ্জ মহানগর গঠন করা হয়। কদমরসুল এলাকায় নারায়ণগঞ্জ সিটি কর্পোরেশনের ১৯-২৭ নং ওয়ার্ড অবস্থিত। কদম রসুল দরগাহের জন্য এ অঞ্চলটি বিখ্যাত।
কদমরসুল শহরটি বেশ পুরনো। কদমরসুল পৌরসভা ১৯৯৩ সালে গঠিত হয়েছিল। ২০১১ সালের ৫ মে নারায়ণগঞ্জ পৌরসভা ও সিদ্ধিরগঞ্জ পৌরসভার সাথে কদমরসুল পৌরসভাকে বিলুপ্ত করে নারায়ণগঞ্জ সিটি কর্পোরেশন গঠিত হলে এ অঞ্চল নারারণগঞ্জের অন্তভূক্ত হয়।
২০১১ সালের আদমশুমারী অনুযায়ী কদমরসুল এলাকার মোট জনসংখ্যা ১৬৬,২৯১ জন ছিল। যার মধ্যে ৮৪২৬২ জন পুরুষ এবং ৮২০২৯ জন নারী। এ শহরের জনসংখ্যার ঘনত্ব প্রতি বর্গকিলোমিটারে ১৪৭৪২ জন মানুষ বসবাস করে। নারী পুরুষের লিঙ্গ অনুপাত ১০০ঃ১০৩ এবং শিক্ষার হার ৬১.৮%(৭ বছরের উর্দ্ধে)। শহরের মোট খানা রয়েছে ৩৯৩০২২টি।
মঞ্জু সরকার

মঞ্জু সরকার (১ সেপ্টেম্বর ১৯৫৩) একজন বাংলাদেশী লেখক। তিনি বাংলা একাডেমি সাহিত্য পুরস্কার (১৯৯৮) পেয়েছেন।
তিনি কৈলাশ রঞ্জন উচ্চ বিদ্যালয় এবং কারমাইকেল কলেজে পড়াশোনা করেছেন। জাতীয় গ্রন্থকেন্দ্রের প্রকাশনা কর্মকর্তা পদ থেকে অবসর গ্রহণ করেছেন তিনি। তারপরে তিনি দৈনিক আমার দেশ এবং দৈনিক ইত্তেফাকের সম্পাদক হিসাবে কাজ করেছিলেন।
নরসিংদী

নরসিংদী বাংলাদেশের ঢাকা বিভাগের একটি শহর। এটি একই সাথে নরসিংদী জেলা ও নরসিংদী সদর উপজেলার প্রশাসনিক সদরদপ্তর। ঢাকা থেকে উত্তর-পূর্ব দিকে মেঘনা নদীর তীরে অবস্থিত শহরটি নরসিংদী জেলার সবচেয়ে জনবহুল স্থান। এর মোট আয়তন ২০.৯৫ বর্গকিলোমিটার ও এর মোট ১৮৫,১২৮ জনসংখ্যা জন, যা একে বাংলাদেশের ২৪ তম বৃহৎ শহরের মর্যাদা দিয়েছে। বাংলাদেশের জাতীয় মহাসড়ক এন২ এ শহর দিয়ে গেছে।
পূর্বে এই অঞ্চলটি নরসিংহ নামক রাজার শাসনাধীন ছিল। ধারণা করা হয়, পঞ্চদশ শতাব্দীর প্রথম দিকে প্রাচীন ব্রহ্মপুত্র নদের পশ্চিম তীরে রাজা নরসিংহ নরসিংহপুর নামে একটি ছোট নগর স্থাপন করেছিলেন। নরসিংদী নামটি রাজা নরসিংহের নাম অনুসারে উৎপত্তি হয়েছে বলে মনে করেন ইতিহাসবিদরা। এক সময়ে নরসিংদী অঞ্চলটি মহেশ্বরদী পরগনার অর্ন্তভূক্ত ছিল। এ পরগনার জমিদার ছিলেন দেওয়ান ঈশা খাঁ। তারপরে জমিদার ছিলেন তার উত্তরসূরি হয়বতনগর দেওয়ান সাহেব বাড়ির জমিদারগণ। জমিদারী প্রথা বিলুপ্তির সময় জমিদার ছিলেন দেওয়ান শরীফ খা, আয়শা আক্তার খাতুন,ফরকুন্দা আক্তার খাতুন ও সৈয়দ আবদুল্লাহ। জমিদারী প্রথা বিলুপ্তির পর একসময় নরসিংদী ছিল প্রশাসনিকভাবে ঢাকা জেলাধীন নারায়ণগঞ্জ মহকুমার একটি থানা।
নরসিংদী রাজধানী ঢাকা থেকে উত্তর-পূর্ব দিকে, ২০º৯৫΄ উত্তর অক্ষাংশ থেকে ২৩º৫৮΄ উত্তর অক্ষাংশ পর্যন্ত এবং ৯০º৩৬΄ পূর্ব দ্রাঘিমাংশ থেকে ৯২º৫০΄ দ্রাঘিমাংশে অবস্থিত। এর মোট আয়তন ২০.৯৫ বর্গকিলোমিটার।
২০১১ সালের আদমশুমারী অনুযায়ী নরসিংদী শহরের মোট জনসংখ্যা ১৮৫,১২৮ জন, যার মধ্যে ৯৫,৭৩৯ জন পুরুষ এবং ৮৯,৩৮৯ জন নারী। এ শহরের জনসংখ্যার ঘনত্ব প্রতি বর্গকিলোমিটারে ৮৮৩৭ জন মানুষ বসবাস করে। নারী পুরুষের লিঙ্গ অনুপাত ১০০ঃ১০৭ এবং শিক্ষার হার ৬৪.৪%(৭ বছরের উর্দ্ধে)। শহরের মোট খানা রয়েছে ৪০৬৬১টি।
আবদুল সাত্তার আকন

আবদুস সাত্তার আকন বাগেরহাট জেলা বাংলাদেশ জামায়াতে ইসলামীর সাবেক আমীর ও জাতীয় সংসদের সাবেক সদস্য। তিনি বাগেরহাট-৪ (শরণখোলা-মোড়েলগঞ্জ) নির্বাচনী এলাকা থেকে দুইবার (১৯৯১ ও ২০০১) জাতীয় সংসদ সদস্য নির্বাচিত হয়েছিলেন।
আবদুল সাত্তার আকন ১৯২৯ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) বাগেরহাটের মোড়েলগঞ্জের চালিতাবুনিয়া গ্রামের সম্ভ্রান্ত আকন পরিবারে জন্মগ্রহণ করেন। তার পিতা মরহুম আলিমুদ্দিন আকন। তিনি মোড়েলগঞ্জের আমতলী মাদরাসায় শিক্ষাজীবন শুরু করেন। এর পর লক্ষ্মীপুর জেলার টুমচর মাদরাসায় লেখাপড়া করে ছারছিনা দারুসসুন্নাত কামিল মাদ্রাসা থেকে শিক্ষা জীবন সমাপ্ত করেন। 
আবদুস সাত্তার আকন বাগেরহাট আলিয়া মাদরাসা, খুলনা নেছারিয়া কামিল মাদরাসা ও চুয়াডাঙ্গা আলিয়া মাদরাসার অধ্যক্ষ হিসেবে দায়িত্ব পালন করেন। তিনি পাকিস্তান আমলে ১৯৬৯ সালে বৃহত্তর বরিশাল জেলা জামায়াতে ইসলামীর আমীর ছিলেন। ১৯৭০ সালে বৃহত্তর খুলনার জেলা জামায়াতে ইসলামীর আমীরের দায়িত্ব পালন করেন। বাগেরহাট জেলা বাংলাদেশ জামায়াতে ইসলামীর সাবেক আমীর ছিলেন। তিনি বাংলাদেশ জামায়াতে ইসলামীর কেন্দ্রীয় শূরা সদস্য হিসেবেও দায়িত্ব পালন করেন। তিনি ১৯৯১ সালে জাতীয় সংসদ নির্বাচনে বাগেরহাট-৪ আসন (মোড়েলগঞ্জ-শরণখোলা) বাংলাদেশ জামায়াতে ইসলামীর প্রার্থী হিসেবে সংসদ সদস্য নির্বাচিত হন। ২০০১ সালে বাংলাদেশ জামায়াতে ইসলামীর প্রার্থী হিসেবে চারদলীয় জোট থেকে দ্বিতীয়বার সংসদ সদস্য নির্বাচিত হন।
আবদুল সাত্তার আকন ৬ ফেব্রুয়ারি ২০১২ সালে রাত ১২টা ৩০ মিনিটে ঢাকার একটি হাসপাতালে বার্ধক্যজনিত কারণে ৮৩ বছর বয়সে মৃত্যুবরণ করেছেন। ৮ ফেব্রুয়ারি ২০১২ সালে একাধিক জানাজা শেষে জন্মস্থানের পারিবারিক কবরস্থানে তাকে দাফন করা হয়। আকনের ৩ ছেলে ও ৭ মেয়ে রয়েছে।,
ঝিনাইদহ

ঝিনাইদহ বাংলাদেশের পশ্চিমাঞ্চলের একটি শহর। এটি একই সাথে ঝিনাইদহ জেলা ও ঝিনাইদহ সদর উপজেলার প্রশাসনিক সদরদপ্তর। ঝিনাইদহ নবগঙ্গা নদীর তীরে অবস্থিত ঝিনাইদহ জেলার সবচেয়ে জনবহুল শহর এলাকা। এটি প্রশাসনিকভাবে খুলনা বিভাগের অন্তর্গত। ঝিনাইদহের মোট আয়তন ৩২.৪২ বর্গকিলোমিটার এবং এর জনসংখ্যা ২,৫২,৫০০ জন, যা একে দেশের ১৯ তম বৃহৎ শহরের মর্যাদা দিয়েছে। ঝিনাইদহ সড়ক ও রেল পথে দেশের অন্যান্য গুরুত্বপূর্ণ শহরের সাথে যুক্ত। জাতীয় মহাসড়ক এন৭ এ শহরকে বাইপাস করে গেছে।
গুরুত্বের দিক দিয়ে খুলনা, কুষ্টিয়া, যশোরের পর খুলনা বিভাগের চতুর্থ বৃহত্তম শহর ঝিনাইদহ।
প্রাচীন কালের ঝিনুকদাহ থেকে বাংলাদেশের দক্ষিণ পশ্চিম অঞ্চলের তোরণ হিসেবে পরিচিত ঝিনাইদহ। বীরশ্রেষ্ঠ হামিদুর রহমান, মরমী কবি পাগলা কানাই, গণিত বিশারদ কেপিবসু, বিপ্লবী বাঘা যতীন এবং কবি গোলাম মোস্তফা এর স্মৃতি ধন্য ঝিনাইদহ। ঝিনাইদহ জেলা গঠিত হয় ২৩শে ফেব্রুয়ারি ১৯৮৪। ১৯৫৮ সালে ঝিনাইদহের প্রাণ কেন্দ্রে ২০টি মৌজার ৩২.৪২ বর্গ কিলোমিটার এলাকা নিয়ে ৯টি ওয়ার্ড সমন্বয়ে গ-শ্রেণীর ঝিনাইদহ পৌরসভা গঠিত হয়। ঝিনাইদহ পৌরসভা ১৯৮১ সালে খ - শ্রেণী এবং ১৯৯১ সালে ক -শ্রেণীতে উন্নীত হয়।
ঝিনাইদহ রাজধানী ঢাকা থেকে ‍১৭৫ কি.মি. দুরে অবস্থিত।
২০২০ সালের ঝিনাইদহ পৌরসভার রেকর্ড অনুযায়ী ঝিনাইদহ শহরের মোট জনসংখ্যা ২,৫২,৫০০ জন। যার মধ্যে ১২৮৩০০ জন পুরুষ এবং ১২৪২০০ জন নারী। এ শহরের জনসংখ্যার ঘনত্ব প্রতি বর্গকিলোমিটারে ৭৮০০ জন মানুষ বসবাস করে। শহরের মোট পরিবার রয়েছে ৬০,৯০০ টি।
খুলনা বিভাগের অন্যতম গুরুত্বপূর্ণ শিক্ষানগরী হিসাবে ঝিনাইদহ সুপরিচিত। ঝিনাইদহের উল্লেখযোগ্য শিক্ষা প্রতিষ্ঠানের মধ্যে রয়েছে
এছাড়াও ঝিনাইদহ পৌর শহরের বাইরে শেখ কামাল টেক্সটাইল ইঞ্জিনিয়ারিং কলেজ,ঝিনাইদহ ভ্যাটেরনারি কলেজ ও ইসলামী বিশ্ববিদ্যালয়, বাংলাদেশ রয়েছে।
★ বৃহত্তম পোড়াপাড়া বাওড়, স্বরুপ পুর-মহেশপুর।
ঝিনাইদহ শহরে ২৫০ শয্যা জেলা সদর হাসপাতাল,৫০ শয্যা উপজেলা হেলথ কমপ্লেক্স ,চক্ষু হাসপাতাল,ডায়াবেটিক হাসপাতাল,শিশু হাসপাতাল সহ ৫০ টির ও অধিক বেসরকারী হাসপাতাল ও ক্লিনিক রয়েছে।
যুনাইরাহ আল-রুমাইয়া

যুনাইরাহ আল-রুমাইয়া (, ছিলেন মুহাম্মদ স এর একজন সাহাবা। তিনি আবু বকর কর্তৃক মুক্ত করে দেয়া দাসীদের একজন ছিলেন৷
যুনাইরাহ বনু মাখজুম গোত্রের একজন উপপত্নী ছিলেন এবং উমর এর দাসী ছিলেন। 
তিনি মক্কায় ইসলাম গ্রহণকারীদের মধ্যে প্রথম ছিলেন। তার ইসলাম গ্রহণের খবর শুনে আবু জাহল তাকে মারধোর করে।
আবু বকর তাকে তার সঙ্গীসহ কিনে মুক্ত করে দেন।
জুনাইরাহ তার চোখের দৃষ্টিশক্তি হারালে কুরাইশগণ বলাবলি করতে থাকে যে আল-লাত এবং আল-উজ্জা তার দৃষ্টি শক্তি কেড়ে নিয়েছে। তখন সে উত্তর করে, "না, আল্লাহর ঘরের নামে, তোমরা মিথ্যা বলছো। আল লাত ও আল উজ্জা ক্ষতি বা উপকার করার ক্ষমতা রাখে না। তারা আমার কিছু করেনি। এটা আল্লাহর পক্ষ থেকে হয়েছে।"
পরবর্তীকালে সে দৃষ্টিশক্তি ফিরে পায়। তখন কুরাইশরা বলাবলি করতে থাকে " এটা মুহাম্মাদের কোন জাদু"
রাল্ফ লিগল

রাল্ফ আর্চিবল্ড লিগল (; জন্ম: ১ ডিসেম্বর, ১৯২৫ - মৃত্যু: ২০০৩) বার্বাডোসের সেন্ট মাইকেল এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৩ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস এবং ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করতেন রাল্ফ লিগল।
১৯৪৬-৪৭ মৌসুম থেকে ১৯৫৭-৫৮ মৌসুম পর্যন্ত রাল্ফ লিগলের প্রথম-শ্রেণীর খেলোয়াড়ী জীবন চলমান ছিল। এ পর্যায়ে ত্রিনিদাদের পক্ষে উইকেট-রক্ষক হিসেবে খেলেছেন। এরপর, ১৯৬০ সালে ল্যাঙ্কাশায়ারে লীগে চার্চ দলের পক্ষে খেলেছেন তিনি।
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন রাল্ফ লিগল। ৭ ফেব্রুয়ারি, ১৯৫৩ তারিখে ব্রিজটাউনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ২৮ মার্চ, ১৯৫৩ তারিখে কিংস্টনে একই দলের বিপক্ষে সর্বশেষ টেস্টে অংশ নেন তিনি।
ক্রিকেট খেলার পাশাপাশি টেনিস খেলায়ও দক্ষ ছিলেন তিনি। দুইজন টেস্ট ক্রিকেটারের একজন হিসেবে ডেভিস কাপে খেলার সৌভাগ্য লাভ করেন। বাদ-বাকি আরেকজন হচ্ছেন কোটার রামস্বামী। এছাড়াও, কেনিয়ার আসিফ করিম এ প্রতিযোগিতায় অংশ নিয়েছেন।
৭৭ বছর বয়সে দেহাবসান ঘটে তার। রাল্ফ লিগলের মৃত্যু অজ্ঞাত রয়ে গেছে। বেশ কিছু প্রতিবেদনে তার মৃত্যু ২০০৩ সালে টরেন্টো, নিউইয়র্ক কিংবা ত্রিনিদাদের কথা উল্লেখ করা হয়েছে।
সাতক্ষীরা

সাতক্ষীরা বাংলাদেশের দক্ষিণ-পশ্চিমাংশে অবস্থিত সাতক্ষীরা দেশের প্রধান শহর ও বাণিজ্য কেন্দ্র। এটি প্রশাসনিকভাবে খুলনা বিভাগের অন্তর্গত। সাতক্ষীরা জেলার সবচেয়ে জনবহুল স্থান ও জেলা ও সদর উপজেলার প্রশাসনিক সদরদপ্তর। এর মোট আয়তন ৩২.৩৯ বর্গ কিলোমিটার এবং জনসংখ্যা ছিল ১১৩,৩২২ জন, যা একে বাংলাদেশের ৩৯তম বৃহৎ শহরে পরিণত করেছিল। সাতক্ষীরা সুন্দরবন ও সীমান্ত নিকটবর্তী হওয়ায় বেশ গুরুত্বপূর্ণ। এটি প্রধানত সড়ক ও নদী পথে দেশের অন্যান্য গুরুত্বপূর্ণ শহরের সঙ্গে যুক্ত। আঞ্চলিক মহাসড়ক আর৭৮০ দিয়ে যশোর এবং আর৭৬০ দিয়ে সরাসরি খূলনার সঙ্গে যোগাযোগ আছে। বিভাগীয় শহর খুলনার সঙ্গে সাতক্ষীরাত দূরত্ব ৫৯.৩ কিলোমিটার।
প্রাচীনকালে সাতক্ষীরা বাগড়ী, ব্যাঘ্রতট, সমতট, যশোর, চূড়ন প্রভৃতি নামে অভিহিত করা হতো। অবশ্য এ নামকরণের পেছনে অনেক মত প্রচলিত আছে। প্রথম ও প্রধান মতটি হলো চিরস্থায়ী বন্দোবস্তের সময় নদীয়ার রাজা কৃষ্ণচন্দ্রের এক কর্মচারী বিষুরাম চক্রবর্তী নিলামে চূড়ন পরগনা ক্রয় করে তার অর্ন্তগত সাতঘরিয়া নামক গ্রামে বাড়ি তৈরী করেন। তার পূত্র প্রাণনাথ সাতঘরিয়া অঞ্চলে ব্যাপক উন্নয়ন করেন। ১৮৬১ সালে মহকুমা স্থাপনের সিদ্ধান্ত গৃহীত হওয়ার পর ইংরেজ শাসকরা তাদের পরিচিত সাতঘরিয়াতেই প্রধান কার্যালয় স্থাপনের সিদ্ধান্ত নেন। ইতোমধ্যেই সাতঘরিয়া ইংরেজ রাজকর্মচারীদের মুখে সাতক্ষীরা হয়ে যায়। দ্বিতীয় মতটি হলো একদা সাত মনীষী সাগর ভ্রমণে এসে একান্ত শখের বসে (মতানৈক্যে রান্নার উপকরণাদি না পেয়ে) ক্ষীর রান্না করে খেয়েছিলেন। পরবর্তীতে ক্ষীর এর সাথে আ প্রত্যেয় যুক্ত হয়ে ক্ষীরা হয় এবং লোকমুখে প্রচলিত হয়ে যায় সাতক্ষীরা।
বাংলাদেশের সর্ব দক্ষিণ-পশ্চিমে পৃথিবীর সর্ব বৃহৎ বনভূমি সুন্দরবন। বঙ্গোপসাগরের উপকূল এবং ভারতীয় সীমান্তে অবস্থিত সাতক্ষীরা নামক অঞ্চলটি মানব বসতি গড়ে ওঠার আগে ছিল একটি বিস্তীর্ণ জলাভূমি। পরবর্তীতে মানব বসতি গড়ে ওঠে। ১৮৬১ সালে যশোর জেলার অধীনে ৭টি থানা নিয়ে সাতক্ষীরা মহকুমা প্রতিষ্ঠিত হয়। পরে ১৮৬৩ সালে ভারতের পশ্চিমবঙ্গের চব্বিশ পরগনা জেলার অধীনে এই মহকুমার কার্যক্রম শুরু হয়। পরবর্তীতে ১৮৮২ সালে খুলনা জেলা প্রতিষ্ঠিত হলে সাতক্ষীরা খুলনা জেলার অর্ন্তভূক্ত একটি মহকুমা হিসাবে স্থান লাভ করে। প্রশাসনিক বিকেন্দ্রীকরণের ফলে ১৯৮৪ সালে সাতক্ষীরা মহকুমা জেলায় উন্নীত হয় এবং সাতক্ষীরা জেলা শহরের মর্যাদা পায়।
সাতক্ষীরা খুলনা শহর থেকে পশ্চিমে এবং যশোর থেকে দক্ষিণে, ২২º৩৭΄ উত্তর অক্ষাংশ থেকে ২২º৫০΄ উত্তর অক্ষাংশ পর্যন্ত এবং ৮৮º৫৫΄ পূর্ব দ্রাঘিমাংশ থেকে ৮৯º১০΄ দ্রাঘিমাংশে অবস্থিত। এর মোট আয়তন ৩২.৩৯ বর্গকিলোমিটার।
২০১১ সালের আদমশুমারী অনুযায়ী সাতক্ষীরা শহরের মোট জনসংখ্যা ১১৩,৩২২ জন। যার মধ্যে ৫৭৬১৬ জন পুরুষ এবং ৫৫৭০৬ জন নারী। এ শহরের জনসংখ্যার ঘনত্ব প্রতি বর্গকিলোমিটারে ৩৪৯৯ জন মানুষ বসবাস করে। নারী পুরুষের লিঙ্গ অনুপাত ১০০ঃ১০৩ এবং শিক্ষার হার ৬৯.৩%(৭ বছরের উর্দ্ধে)। শহরের মোট খানা রয়েছে ২৬৮৯৬টি।
মিমি মজুমদার

মিমি মজুমদার হলেন একজন ভারতীয় রাজনীতিবিদ যিনি ভারতীয় জনতা পার্টির রাজনীতির সাথে যুক্ত। ২০১৯ সালের ২৭ সেপ্টেম্বর তিনি ত্রিপুরা বিধানসভায় বাধারঘাট বিধানসভা কেন্দ্রের বিধায়ক হিসেবে নির্বাচিত হন।
আমির ইবনে রাবিয়া

আমির ইবন রাবিয়া (মৃত্যু - ৩২ হিজরি) মুহাম্মদ (সা.) এর একজন খ্যাতনামা সাহাবা ছিলেন, যিনি বদর,উহুদ ও খন্দকের যুদ্ধে অংশগ্রহণ করেন এবং তিনি একজন হাদিস বর্ণনাকারী সাহাবী।
আমির ইবন রাবীয়া এর মূলনাম আমির এবং ডাকনাম আবু আবদিল্লাহ । তার পিতার নাম রাবীয়া কিন্তু ইতিহাসে মাতার নাম জানা যায়না ।উমার ইবনে খাত্তাব তাকে খুব ভালোবাসতো তাই,উমার তাকে ছেলে হিসেবে গ্রহণের প্রস্তাব দেয় কিন্তু তার পিতা রাজি হননি । এ কারণে প্রাথমিক জীবনে এই সাহাবী আমের ইবনুল খাত্তাব (খাত্তাবের পুত্র আমের) নামে পরিচিত ছিলেন।
বর্ণিত রয়েছে যে, হযরত উমারের "বাইতুল মাকদাস" সফরের সময় হযরত আমের তার সফরসঙ্গী ছিলেন। যে বছর হযরত উসমানকে স্বীয় স্থলাভিষিক্ত করে হযরত উমার হজ্জে যান, সঙ্গে আমেরও ছিলেন।
রাসূল আল আরকাম ইবন আবিল আরকামের বাড়ীতে আশ্রয় নেয়ার পূর্বে ইসলামের সেই সূচনাপর্বেই আমির ইবনে রাবীয়া ইসলাম গ্রহণ করেন । তিনি নিরাপত্তার সন্ধানে দুইবার ‍হাবশায় হিজরত করেন। প্রথমবার আমির স্ত্রী লায়লাকে মক্কায় রেখেই হাবশায় হিজরত করেন এবং পরবর্তীতে মক্কায় এসে পুনরায় স্ত্রীকে নিয়ে হাবশায় হিজরত করেন ।
এবং তারা হাবশা থেকে মক্কায় ফিরে আসেন । আবার মক্কা থেকে সস্ত্রীক মদিনায় হিজরত করেন । ইবন ইসহাকের মতে,মুহাজির সাহাবাদের মধ্যে সাবু সালামা সর্বপ্রথম মদীনায় হিজরত করেন,তারপর আমের ইবন রাবীয়া তারপর আবদুল্লাহ ইবন জাহাশ। যদিও অনেকেই এই ক্রমান্বয়ে দ্বিমত পোষণ করেছেন । তবে সবাই একমত রয়েছে যে, তার স্ত্রী হযরত লায়লা মক্কা থেকে মদীনায় হিজরতকারী প্রথম মহিলা।
তিনি বদর,উহুদ ও খন্দকের যুদ্ধে সফলভাবে অংশগ্রহণ করেন । তাছাড়া ছোট ছোট অভিযানেও তিনি অংশগ্রহণ করেছিলেন । তার পুত্র আবদুল্লাহ ইবনে আমির নিকট এইসকল যুদ্ধের বর্ণনা করতেন বলে ইতিহাসবিদগণ তার জীবনীতে উল্লেখ করেছেন ।
হযরত উসমানের খিলাফতের শেষ দিকে যখন প্রথম ফিতনা ও আত্মকলহ চরমরূপ ধারণ করে তখন হযরত আমের নির্জন বাস গ্রহণ করেন। দিন-রাত নিজেকে গৃহবন্ধী করে আল্লাহর ইবাদতে নিজেকে মশগুল রাখতেন ।এমনকি সাহাবাদের বর্ণনামতে উসমান খিলাফত চলাকালে তাকে বাইরে বের হতে দেখা যায়নি । এভাবেই তিনি অতিরিক্ত পরিশ্রমের ফলে অসুস্থ হয়ে পরেন ।
আমের ইবন রাবীয়া থেকে বর্ণিত,
আরবের এক ব্যক্তি তার নিকট আসে। আমের তার প্রতি যথেষ্ট সম্মান প্রদর্শন করেন। লোকটি সে কথা রাসূলুল্লাহর কাছে বর্ণনা করে। সে আবার ফিরে এসে আমেরকে বলে, আমি রাসূলুল্লাহর কাছে এমন একটি উপত্যকার মালিকানা চেয়েছি, যার থেকে উত্তম উপত্যকা আরবে দ্বিতীয়টি নেই। আমি ইচ্ছা করেছি তার কিছু অংশ আপনাকে দান করবো। যা আপনার ও আপনার পরবর্তী প্রজন্মের কাজে আসবে। আমের বললেনঃ তোমার ঐ জমির কোন প্রয়োজন আমার নেই। এই ঘটনার প্রেক্ষাপটে কুরআনের এ আয়াতটি নাযিল হয়ঃ "মানুষের হিসাব নিকাশ নিকটবর্তী হয়েছে অথচ এখনও তারা অমনোযোগী হয়ে প্রত্যাখ্যান করে চলেছে"।
আমের বলেন, এ আয়াত আমাদেরকে দুনিয়ার প্রতি নির্মোহ করে তোলে।
গৃহবন্ধী অবস্থায় অসুস্থ হয়ে পড়েন এবং হযরত উসমানের শাহাদাতের কয়েকদিন পর ইনতিকাল করেন । অতিরিক্ত নির্জনতা অবলম্বনের জন্য তার অসুস্থতা ও মৃত্যুর তারিখ ভালোমত জানা যায়না । তবে মুসয়াব ইবন যুবাইর বলেনঃ আমের ৩২ হিজরিতে মারা যান। আবু উবাইদার মতে তার মৃত্যুসন হিজরী ৩৭। ওয়াকিদী বলেন, হযরত উসমানের শাহাদাতের অল্প কিছুদিন পর তিনি মৃত্যুবরণ করেন।
দেবতী কর্মা

দেবতী কর্মা হলেন একজন ভারতীয় রাজনীতিবিদ যিনি ভারতীয় জনতা পার্টির রাজনীতির সাথে যুক্ত। তিনি ২০১৩ ও ২০১৯ সালে ছত্তিসগড় বিধানসভায় দন্তেওয়াড়া বিধানসভা কেন্দ্রের বিধায়ক হিসেবে নির্বাচিত হন। তার স্বামী মহেন্দ্র কর্মা ছত্তিসগড় বিধানসভার সাবেক বিধায়ক ও বিরোধীদলীয় নেতা যিনি ২০১৩ সালের ২৫ মে মাওবাদী হামলায় নিহত হয়েছিলেন।
যুবরাজ সিং (রাজনীতিবিদ)

যুবরাজ সিং হলেন একজন ভারতীয় রাজনীতিবিদ যিনি ভারতীয় জনতা পার্টির রাজনীতির সাথে যুক্ত। ২০১৯ সালের ২৭ সেপ্টেম্বর তিনি উত্তর প্রদেশ বিধানসভায় হামিরপুর বিধানসভা কেন্দ্রের বিধায়ক হিসেবে নির্বাচিত হন।
খুন হওয়া ক্রিকেটারদের তালিকা

অত্র নিবন্ধটি প্রথম-শ্রেণীর ক্রিকেট, লিস্ট এ ক্রিকেট বা একই পর্যায়ের ক্রিকেট খেলায় অংশগ্রহণকারী খুন হওয়া ক্রিকেটার সম্পর্কীয়। এ তালিকায় যুদ্ধে নিহত ক্রিকেটারদেরকে অন্তর্ভুক্ত করা হয়নি। তাদেরকে পৃথকভাবে নিবন্ধে দেখানো হয়েছে।
আরকাইভস ও গ্রন্থাগার অধিদপ্তর

আরকাইভস ও গ্রন্থাগার অধিদপ্তর বাংলাদেশের একটি অধিদপ্তর যা জাতীয় গ্রন্থাগার এবং জাতীয় আরকাইভস পরিচালনায় নিয়োজিত। এই প্রতিষ্ঠানটি ঢাকার আগারগাঁওয়ে অবস্থিত এবং সংস্কৃতি বিষয়ক মন্ত্রণালয়ের নিয়ন্ত্রণে পরিচালিত। এটি বাংলাদেশে আন্তর্জাতিক স্ট্যান্ডার্ড বুক নম্বর সংস্থার প্রতিনিধি।
১৯৫১ সনের নভেম্বরে তত্‌কালীন পাকিস্তানের করাচীতে ‘‘ডাইরেক্টরেট অব আরকাইভস এন্ড লাইব্রেরিস’’-এর অধীনে প্রতিষ্ঠিত ‘ন্যাশনাল আরকাইভস অব পাকিস্তান’-এর শাখা অফিস ‘‘ডেলিভারী অব বুকস এন্ড নিউজ পেপার শাখা’’ খোলা হয় ঢাকার মোহাম্মদপুরের নূরজাহান রোডের ভাড়া বাড়িতে; তবে জাতীয় আরকাইভস-এর কোন শাখা তখন পূর্ব পাকিস্তানে ছিল না। বাংলাদেশের স্বাধীনতা যুদ্ধের পর এটিকে ১০৩, পুরাতন এলিফ্যান্ট রোডের পরিত্যক্ত বাড়ীর দোতলায় স্থানান্তর করা হয়; পরবর্তিতে ৩৭২ পুরাতন এলিফ্যান্ট রোডেও বর্ধিত করা হয় এই অফিসটিকে। পাকিস্তান ডাইরেক্টরেট অব আরকাইভস এণ্ড লাইব্রেরিসের পরিচালক ড. খোন্দকার মাহবুবুল করিম পাকিস্তান থেকে পালিয়ে এসে শিক্ষা মন্ত্রণালয়ে যোগদান করলে ১৯৭২ সালের ৬ নভেম্বর তাকে পরিচালক, আরকাইভস ও গ্রন্থাগার পরিদপ্তর হিসেবে এডহক দায়িত্ব প্রদান করে জাতির জনক বঙ্গবন্ধু শেখ মুজিবুর রহমানের নির্দেশনায় শিক্ষা মন্ত্রণালয়ের ক্রীড়া ও সংস্কৃতি বিষয়ক বিভাগের অধীনে ‘‘আরকাইভস ও গ্রন্থাগার পরিদপ্তর’’ প্রতিষ্ঠা করা হয়; যা ২০১৬ সালের ১৬ আগস্ট জিও জারির মাধ্যমে অধিদপ্তরে উন্নীত করা হয়॥
১৯৭৪ সালের ৩ জানুয়ারি সরকার জাতীয় আরকাইভস ও জাতীয় গ্রন্থাগারের জন্য ৩২, বিচারপতি এস.এম. মোর্শেদ সরণি, আগারগাঁও, শেরেবাংলা নগর-এ ২ একর করে মোট ৪ একর জমি বরাদ্দ করলে প্রথম পাঁচশালা পরিকল্পনার আওতায় জাতীয় আরকাইভস ও জাতীয় গ্রন্থাগারের স্থায়ী ভবন নির্মাণের জন্য সরকারের নিকট প্রকল্প প্রস্তাব দাখিল করা হয় এবং স্থপতি খন্দকার মাজহারুল ইসলাম নকশায় ১৯৭৮ সালের ২১ জানুয়ারি প্রথম পর্যায়ে জাতীয় গ্রন্থাগার ভবন নির্মাণ শুরু করা হয়। ১৯৮৫ সালের ১ নভেম্বর স্থায়ী ভবনে জাতীয় গ্রন্থাগার স্থানান্তরিত হলে পরবর্তীতে জাতীয় আরকাইভস এখানে সরিয়ে আনা হয়। ১৯৯৫ সালে জাতীয় আরকাইভস ভবন নির্মাণ শুরু হয় এবং ২০০৬ সালে জাতীয় আরকাইভস তার নিজস্ব ভবনে কার্যক্রম শুরু করে।
এই প্রতিষ্ঠানটি মূল্যবান আরকাইভাল সামগ্রী, যেমন বই, জার্নাল, পত্রিকা, স্মারক প্রভৃতি যাতে বিনষ্ট না-হয় সে ব্যাপারে প্রয়োজনীয় পদক্ষেপ নিয়ে থাকে। এটি বাংলাদেশে আন্তর্জাতিক স্ট্যান্ডার্ড বুক নম্বর সংস্থার প্রতিনিধি হিসাবে পুস্তক প্রকাশকদেরকে আইএসবিএন নম্বর প্রদান করে থাকে। বিভিন্ন সময় প্রকাশিত ও প্রচারিত সরকারি গেজেট, নিয়োগ, নীতিমালা, বহির্বিশ্বের সঙ্গে সম্পাদিত চুক্তি, প্রটোকল, মূল্যবান রেকর্ড, নথিপত্র, রাষ্ট্রীয় জনগুরুত্বপূর্ণ তথ্যাবলী আরকাইভাল ব্যবস্থাপনার মাধ্যমে সংরক্ষণের দায়িত্ব পালন করে আরকাইভস ও গ্রন্থাগার অধিদপ্তর।
মিউ

মিউ (বড় হাতের Μ, ছোট হাতের অক্ষর ব্যবহার μ; প্রাচীন গ্রিক , বা μυ — উভয়ই) হ'ল গ্রীক বর্ণমালার ১২ তম বর্ণ। গ্রিক সংখ্যা সিস্টেমের এর মান ৪০। মিউ থেকে উদ্ভূত হয়েছিল মিশরীয় চিত্র লিপির পানি প্রতীক, যা আরো সহজ করে ফিনিশীয়রা Phoenicians ও পানির নামকরণ হয়, 𐤌। মিউ থেকে প্রাপ্ত অক্ষরগুলির মধ্যে রোমান এম এবং সিরিলিক М অন্তর্ভুক্ত।
প্রাচীন গ্রিক ভাষায়, অক্ষরের নাম লেখা হয়েছিল এবং উচ্চারণ করা হয়েছিল [mŷː]।
আধুনিক গ্রিক ভাষায়, অক্ষরটির বানান এবং উচ্চারণ পলিটোনিক অর্থোগ্রাফিতে এটি একটি তীব্র উচ্চারণ সহ লেখা হয়: । 
ছোট হাতের অক্ষর মিউ (μ) বহু একাডেমিক ক্ষেত্রে একটি বিশেষ প্রতীক হিসাবে ব্যবহৃত হয়। বড় হাতের মিউ ব্যবহৃত হয় না, কারণ এটি ল্যাটিন এম এর সাথে অভিন্ন বলে মনে হয়।
"μ" সাধারণত কিছু জিনিস বোঝাতে ব্যবহৃত হয়; যাইহোক, কোনও গ্রিক অক্ষর বা অন্য চিহ্নটি ভেরিয়েবলের নাম হিসাবে অবাধে ব্যবহার করা যেতে পারে।
কণা পদার্থবিজ্ঞানে:
তাপীয়বিদ্যায়:
টাইপ থিওরিতে :
রসায়নে :
জীববিজ্ঞানে :
ফার্মাকোলজিতে :
অরবিটাল মেকানিক্সে :
অলিম্পাস কর্পোরেশন একটা অলিম্পাস মিউ নামে একাধিক ডিজিটাল ক্যামেরা তৈরি করে (উত্তর আমেরিকায় অলিম্পাস স্টাইলাস নামে পরিচিত)
শব্দবিজ্ঞানে, এটি প্রায়শই মোড়াকে বোঝায়। সিনট্যাক্সে, μP (মিউ বাক্যাংশ) একটি কার্যকরী অভিক্ষেপের নাম হিসাবে ব্যবহার করা যেতে পারে। ।
রক্ষীবাহিনীর সত্য-মিথ্যা

রক্ষীবাহিনীর সত্য-মিথ্যা কর্নেল (অবসরপ্রাপ্ত) আনোয়ার উল আলম রচিত একটি বই যা শেখ মুজিবুর রহমানের শাসনামলে জাতীয় রক্ষীবাহিনীর বিভিন্ন কর্মকাণ্ডের সন্ধান করে লিখিত।
সদ্য স্বাধীন বাংলাদেশে ১৯৭২ সালের প্রথম দিকে সরকার মুক্তিবাহিনীর সদস্যদের নিয়ে গঠন করেছিল জাতীয় রক্ষীবাহিনী। এ বাহিনীর কাজ ছিল যুদ্ধবিধ্বস্ত দেশের আইনশৃঙ্খলা রক্ষায় বেসামরিক প্রশাসনকে সহায়তা করা। কিন্তু এর কর্মকাণ্ড নিয়ে নানা তর্ক-বিতর্ক শুরু হয়। প্রকৃতপক্ষে ১৯৭২-১৯৭৫ সাল পর্যন্ত আলোচনা-সমালোচনার একটি কেন্দ্রবিন্দু ছিল রক্ষীবাহিনী। সেই তর্ক-বিতর্ক আজও শেষ হয়নি।
এই গ্রন্থের লেখক আনোয়ার উল আলম শহীদ একজন বীর মুক্তিযোদ্ধা, অবসরপ্রাপ্ত সেনা কর্মকর্তা ও সাবেক রাষ্ট্রদূত। লেফটেন্যান্ট কর্নেল পদমর্যাদায় তিনি রক্ষীবাহিনীর উপপরিচালক ছিলেন। তিনি রক্ষীবাহিনীর গঠন প্রক্রিয়া থেকে শুরু করে সেনাবাহিনীর  সাথে আত্তীকরণ পর্যন্ত, অর্থাৎ শুরু থেকে শেষ পর্যন্ত রক্ষীবাহিনীর সাথে ওতপ্রোতভাবে জড়িত ছিলেন। রক্ষীবাহিনী নিয়ে যেসব প্রশ্ন ও বিতর্ক রয়েছে, তিনি সেসব নিয়ে আলোচনা করেছেন। তাঁর ভাষ্যে উন্মোচিত হয়েছে রক্ষীবাহিনী ও এর সাথে সংশ্লিষ্ট অনেক অজানা কথা।
এছাড়া আনোয়ার উল আলম ছিলেন শেখ মুজিবুর রহমানের শাসনামলে সংঘটিত বিভিন্ন জাতীয় গুরুত্বপূর্ণ ঘটনা, শেখ মুজিবুর রহমান হত্যাকাণ্ড ও এর পরবর্তী ঘটনাপ্রবাহের সরাসরি সাক্ষী এবং সেই সময়ের দেশের নীতিনির্ধারকদের খুব কাছ থেকে দেখেছেন ও তাদের সাথে কাজ করেছেন। সেসব ঘটনা ও মানুষদের বর্ণনাও এই বইয়ে রয়েছে এবং তাই, একে বাংলাদেশের জাতীয় ইতিহাসের উত্থান-পতনময় কালপর্বের তাৎপর্যপূর্ণ দলিলবিশেষ মনে করা হয়।
জামিলা বিনতে সাবিত

জামিলা বিনতে সবিত (), আসল নাম আসিয়া , ছিলেন উমরের স্ত্রী এবং ইসলামের নবী মুহাম্মদ (সাঃ) এর একজন সাহাবা। 
জামিলা বিনতে সাবিত ছিলেন ইবনু আবি আল-আফলাহ ও আল-শামুস বিনতে আবি আমির এর কন্যা, যারা উভয়ই মদিনার বনু আউস গোত্রের আমর ইবনে আউফ শাখার সদস্য ছিলেন। তার ভাই আসিম ইবনে সাবিত যিনি বদরের যুদ্ধে লড়াই করেছিলেন।
জামিলা মদিনায় প্রথম ইসলাম গ্রহণকারীদের একজন। তার নাম আসিয়া (অবাধ্য) শুনে মুহাম্মদ (সাঃ) তার নাম রাখেন জামিলা (সুন্দরী)।<ref name="Ibn Saad/Bewley vol. 3 p. 204">Ibn Saad/Bewley vol. 3 p. 204.</ref>
৬২৭ ও ৬২৮ এর মধ্যে তিনি উমারকে বিবাহ করেন।<ref name="Tabari/Fishbein vol. 8 p. 95">Tabari/Fishbein vol. 8 p. 95.</ref> তাদের পুত্রের নাম আসিম ইবনে উমর।<ref name="Ibn Saad/Bewley vol. 8 p. 236">Ibn Saad/Bewley vol. 8 p. 236.</ref><ref name="Tabari/Smith vol. 14 pp. 100-101">Tabari/Smith vol. 14 pp. 100-101.</ref> তাদের মধ্যে বিবাহ বিচ্ছেদ হয়।
জামিলা আসিমকে নিয়ে ক্বুবায় তার পরিবারের কাছে ফিরে আসেন। একদিন ওমর কুবায় এসে দেখতে পান আসিম মসজিদ প্রাঙ্গণে খেলছে। উমর তাকে তুলে নিয়ে চলে যেতে থাকেন। জামিলার মাতা আল শামুস এটা দেখতে পেয়ে এসে বাঁধা দেন। আসিমের অভিভাবকত্ব কে পাবে তা নিয়ে তারা একমত হতে না পেরে আবু বকরের কাছে বিচার দেন। আবু বকর বলেন, "একজন শিশু ও মায়ের মাঝে বাঁধা সৃষ্টি করোনা।" একথা শুনে উমর হার মানেন এবং জামিলা তার পুত্রকে নিজের কাছে রাখেন।
পরবর্তীতে জামিলা ইয়াজিদ ইবনে যারিয়াকে বিয়ে করেন। আব্দুল রহমান নামে তাদের এক পুত্র সন্তান হয়।
অনামিকা সাহা

অনামিকা সাহা একজন ভারতীয় বাঙালি অভিনেত্রী, যিনি প্রধানত বাংলা চলচ্চিত্রে অভিনয় করেন।
অনামিকা সাহার জন্ম তৎকালীন পূর্ব পাকিস্তানের যশোর জেলায়। তার জন্মগত নাম ঊষা।
নিউ

নিউ ( ; বড় হাতের Ν ছোট হাতের ν; "এন") বা এনআই হ'ল গ্রীক বর্ণমালার ১৩ তম অক্ষর। গ্রিক সংখ্যাগুলির সিস্টেমে এটির মান ৫০। এটি প্রাচীন ফিনিশীয় লিপির নান থেকে উদ্ভূত । এর বড় হাতের অক্ষর লাতিন <nowiki>"এন" এর মত, যদিও ছোট হাতের রোমান ছোট হাতের "ভি"</nowiki> (formula_1) এর মত।
অক্ষরের নামটি প্রাচীন গ্রীক এবং ঐতিহ্যবাহী আধুনিক গ্রিক পলিটোনিক অর্থোগ্রাফি গ্রন্থে লেখা হয়েছে, আর আধুনিক গ্রিক ভাষায় এটি লেখা হয়েছে νι [ni]।
বড় হাতের নিউ ব্যবহার করা হয় না, কারণ এটি সাধারণত লাতিন এন এর মত। ছোট হাতের অক্ষর ν প্রতীক হিসাবে ব্যবহৃত হয়:
কয়েদীদের অধিকার

বেসামরিক ও সামরিক বন্দীদের অধিকার জাতীয় এবং আন্তর্জাতিক উভয় আইন দ্বারা পরিচালিত হয়। আন্তর্জাতিক সম্মেলনের মধ্যে অন্তর্ভুক্ত রয়েছে নাগরিক ও রাজনৈতিক অধিকার সম্পর্কিত আন্তর্জাতিক চুক্তি; জাতিসংঘের বন্দীদের আচরণের জন্য ন্যূনতম নিয়ম, নির্যাতন ও অমানবিক বা অবমাননাকর আচরণ বা শাস্তি প্রতিরোধের জন্য ইউরোপীয় কমিটি, এবং প্রতিবন্ধী ব্যক্তিদের অধিকার সম্পর্কিত সম্মেলন।
মার্কিন যুক্তরাষ্ট্রে, জেল মামলা-মোকদ্দমা সংস্কার আইন, বা পিলআরএ, কয়েদীদের দ্বারা "অসার মামলা" সীমাবদ্ধ করার অভিপ্রায়ে ১৯৯৬ সালে প্রণীত একটি যুক্তরাষ্ট্রীয় সংবিধান। এর বিধানগুলির মধ্যে, পিলআরএ মামলা মোকদ্দমা দায়ের করার আগে কয়েদীদের এই সংস্কারটির সম্ভাব্য সমস্ত কার্যনির্বাহী উপায়ের ব্যয় করার দরকার পড়ে, বিপদজনক আসামীর আইনি ফি প্রদানের স্বাভাবিক প্রক্রিয়াটিকে সীমাবদ্ধ করে (যা একজন বন্দীর প্রতিনিধিত্বকারী কম ইচ্ছুক আইনজীবী তৈরি করে), আদালতকে "অসার" বা "বিদ্বেষপরায়ণ" মামলা খারিজ করার অনুমতি দেয়, এবং বন্দীদের তাদের আদালতের ফি সামনের দিকে প্রদান করতে হয় যদি তাদের ক্ষেত্রে তিনটি ঘটনা "অসার" হিসাবে বরখাস্ত হওয়ার ঘটনা ঘটেে।
বন্দীদের অধিকারের জন্য কাজ করা সংস্থা:
শ্রীপুর

শ্রীপুর মধ্য বাংলাদেশের গাজীপুর জেলায় অবস্থিত একটি শহর। এটি শ্রীপুর উপজেলার প্রশাসনিক সদরদপ্তর। শ্রীপুরের আয়তন ৪৬.৯০ বর্গকিলোমিটার এবং জনসংখ্যা ১২৬,২৪৯ জন, যা একে দেশের ৩৬তম জনবহুল ও বৃহৎ শহরে পরিণত করেছে। এটি গাজীপুর জেলার তৃতীয় বৃহত্তম শহর ১ম গাজীপুর ২য় কালিয়াকৈর এটি একটি পৌরসভা দ্বারা শাসিত শহর। সড়কপথ এ শহরের যোগাযোগের প্রধান উপায়, যদিও এটি রেলপথ দ্বারা সংযুক্ত।
সম্ভবত: অষ্টম শতাব্দীতে রাজা ইন্দ্রপাল ইন্দ্রপুর ও তার আশেপাশের এলাকা নিয়ে স্বাধীন রাজ্য গঠন করেন। ইন্দ্রপুরের কীর্তি তাঁহার ইন্দ্রপুরের দিঘী। তারপুত্র আদিত্যপাল কোচ রাজাকে প্রতিহত করার জন্য শ্রীপুর মৌজার সর্বোত্তরে একটি সেনা ছাউনি ফেলিয়া তথায় একটি বড় দিঘী খনন করেন। এটিই <nowiki>"</nowiki>আদিত্যপালের দিঘি<nowiki>"</nowiki> নামে পরিচিত ছিল। যার বর্তমান প্রচলিত নাম <nowiki></nowiki>ওয়াদ্দার দিঘী<nowiki></nowiki>। তার পুত্র রাজা শ্রীপালের নাম অনুসারে শ্রীপুর মৌজার নামকরণ করা হয়। মৌজার নাম অনুসরণ করে শ্রীপুর উপজেলার নামকরণ করা হয়। আভিধানিক অর্থে, শ্রী-অর্থ সৌন্দর্য, পুর -অর্থ নগরী। সুতরাং, শ্রীপুর অর্থ সৌন্দর্যের নগরী।
শ্রীপুর, উজিলাব, লোহাগাছ ও কেওয়াসহ মোট ৪টি মৌজার ৪৬.৯৭বর্গ কি.মি. এলাকা নিয়ে নভেম্বর, ২০০০ সালে ৯টি ওয়ার্ডের সমন্বয়ে শ্রীপুর পৌরসভা গঠিত হয়। শুরুতে শ্রীপুর "গ" শ্রেণীর পৌরসভা থাকলেও মার্চ ১১, ২০০৭ খ্রিস্টাব্দ তারিখে এটি "খ" শ্রেণীর পৌরসভায় উন্নীত হয়।
শ্রীপুর ঢাকা ও গাজীপুর থেকে উত্তরে এবং ময়মনসিংহ থেকে দক্ষিণে, ২৪º০১΄ উত্তর অক্ষাংশ থেকে ২৪º২১΄ উত্তর অক্ষাংশ পর্যন্ত এবং ৯০º১৮΄ পূর্ব দ্রাঘিমাংশ থেকে ৯০º৩৩΄ দ্রাঘিমাংশে অবস্থিত। এর মোট আয়তন ৪৬.৯ বর্গকিলোমিটার।
২০১১ সালের আদমশুমারী অনুযায়ী শ্রীপুর শহরের মোট জনসংখ্যা ১২৬,২৪৯ জন। যার মধ্যে ৫৭১৬০ জন পুরুষ এবং ৫৯০৮৯ জন নারী। এ শহরের জনসংখ্যার ঘনত্ব প্রতি বর্গকিলোমিটারে ২৬৯২ জন মানুষ বসবাস করে। নারী পুরুষের লিঙ্গ অনুপাত ১০০ঃ১১৪ এবং শিক্ষার হার ৬৩.৩%(৭ বছরের উর্দ্ধে)। শহরের মোট খানা রয়েছে ৩১৪৭০টি।
দুলাল লাহিড়ী

দুলাল লাহিড়ী একজন বাংলা চলচ্চিত্র ও টেলিভিশন অভিনেতা ও পরিচালক। তিনি অসংখ্য বাংলা চলচ্চিত্র এবং টিভি সিরিজে হাজির হয়েছেন। ঋতুপর্ণা সেনগুপ্ত অভিনীত ও তার পরিচালিত বাংলা টিভি সিরিজ সিনেমাওয়ালা (১৯৯৩) প্রশংসা পেয়েছিল। তিনি শ্রীলেখা মিত্রকে তাঁর পরিচালিত ‘বালিকার প্রেম’ এর মাধ্যমে অভিনয়ে নিয়ে আসেন।
লিওনেল ট্যাপস্কট

লিওনেল এরিক ডুডলস ট্যাপস্কট (; জন্ম: ১৮ মার্চ, ১৮৯৪ - মৃত্যু: ৭ জুলাই, ১৯৩৪) কেপ প্রদেশের কিম্বার্লীতে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২৩ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিংয়ে পারদর্শী ছিলেন ‘ডুডলস’ ডাকনামে পরিচিত লিওনেল ট্যাপস্কট।
এলজি, এনভি ও এলই - ট্যাপস্কট ভ্রাতৃত্রয় সকলেই প্রথম-শ্রেণীর খেলায় অংশ নিয়েছিলেন। তন্মধ্যে, জর্জ ট্যাপস্কট দক্ষিণ আফ্রিকার পক্ষে টেস্ট ক্রিকেটে অংশগ্রহণ করেছিলেন। এছাড়াও, তার বোন বিলি ট্যাপস্কট উইম্বলডন ও ফেঞ্চ চ্যাম্পিয়নশীপে কোয়ার্টার-ফাইনাল পর্যন্ত অগ্রসর হয়েছিলেন।
লন টেনিস ও ক্রিকেট - উভয় খেলায় দক্ষিণ আফ্রিকার পক্ষে আন্তর্জাতিক অঙ্গনে খেলার গৌরব অর্জন করেছেন। ক্রিকেট খেলার পাশাপাশি টেনিস খেলায়ও দক্ষ ছিলেন। ১৯১২ সালের গ্রীষ্মকালীন অলিম্পিকে দক্ষিণ আফ্রিকা দলের পক্ষে পুরুষ এককে খেলেছিলেন। তবে, বোহেমীয় ল্যাডিস্লাভ জেমলা-রাজনি’র কাছে হেরে প্রতিযোগিতা থেকে বিদায় নেন।
১৯১০-১১ মৌসুম থেকে ১৯২৮-২৯ মৌসুম পর্যন্ত লিওনেল ট্যাপস্কটের প্রথম-শ্রেণীর খেলোয়াড়ী জীবন চলমান ছিল। ১৯১১ সালে প্রথমবারের মতো গ্রিকুয়াল্যান্ড ওয়েস্টের পক্ষে খেলেন। কারি কাপে ব্যক্তিগত সর্বোচ্চ ১০২ রানের ইনিংস খেলেছিলেন লিওনেল ট্যাপস্কট।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ট্যাপস্কট। ৯ ফেব্রুয়ারি, ১৯২৩ তারিখে জোহেন্সবার্গে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৬ ফেব্রুয়ারি, ১৯২৩ তারিখে ডারবানে একই দলের বিপক্ষে সর্বশেষ টেস্টে অংশ নেন তিনি।
ইংল্যান্ডের বিপক্ষে দুই টেস্টে অংশ নিয়েছেন। তন্মধ্যে, ফেব্রুয়ারি, ১৯২৩ সালে জোহেন্সবার্গ টেস্টে অপরাজিত ৫০ রান তুলেছিলেন তিনি।
১৯২৪ সালে ইংল্যান্ড গমনের উদ্দেশ্যে তাকেও বিবেচনায় রাখা হয়েছিল। ৭ জুলাই, ১৯৩৪ তারিখে মাত্র ৪০ বছর বয়সে কেপটাউনের কেনিলওর্থ এলাকায় লিওনেল ট্যাপস্কটের দেহাবসান ঘটে।
অশোক ভদ্র

অশোক ভদ্র অশোক ভদ্র একজন ভারতীয় সুরকার যিনি মূলত বলিউড এবং বাংলা চলচ্চিত্র শিল্পে কাজ করেন। "শুধু একটু ভলোবাসা" এবং "পরোশমণির"-র মতো অ্যালবামেও তিনি কাজ করেছেন।
মিশিগানের উর্ধ্বস্থ উপদ্বীপ

উর্ধ্বস্থ উপদ্বীপ (উর্ধ্বস্থ মিশিগান নামেও পরিচিত) হল মার্কিন যুক্তরাষ্ট্রের মিশিগান অঙ্গরাজ্যের প্রধান দুটি উপদ্বীপের উত্তরের উপদ্বীপ। এই উপদ্বীপটির উত্তরে সুপিরিয়র হ্রদ, পূর্বে সেন্ট ম্যারিস নদী এবং দক্ষিণে মিশিগান হ্রদ, ম্যাকিন্যাক প্রণালী ও হুরন হ্রদ। প্রাকৃতিক বিবরণ অনুসারে উর্ধ্বস্থ উপদ্বীপের ভূতাত্ত্বিক বৈশিষ্ট হল এর উত্তর-পূর্বে উইসকনসিন এবং ডোর উপদ্বীপ ও সুপিরিয়র বদ্বীপ, কিন্তু রাজনৈতিক ভূগোল অনুসারে এই উপদ্বীপের বেশিরভাগ অংশ মিশিগানের সীমান্তে অবস্থিত।
উর্ধ্বস্থ উপদ্বীপের মোট আয়তন ১৬,৩৭৭ বর্গ মাইল (৪২,৪২০ বর্গ কিমি), যা মিশিগান অঙ্গরাজ্যের মোট ভূমির শতকরা ২৯ ভাগ। এই উপদ্বীপের পূর্ব থেকে পশ্চিমের সর্বোচ্চ দূরত্ব প্রায় ৩২০ মাইল (৫১০ কিমি) এবং উত্তর থেকে দক্ষিণের সর্বোচ্চ দূরত্ব প্রায় ১২৫ মাইল (২০১ কিমি)। এর উত্তরে সুপিরিয়র হ্রদ, পূর্বে সেন্ট ম্যারিস নদী, দক্ষিণে মিশিগান হ্রদ ও হুরন হ্রদ, এবং পশ্চিমে উইসকনসিন ও মিনেসোটা। বৃহৎ হ্রদসমূহের তীরের দৈর্ঘ্য ১,৭০০ মাইল (২,৭০০ কিমি)। এখানে ৪,৩০০ ভূমির অভ্যন্তরের হ্রদ, তন্মধ্যে সর্ববৃহৎ হল জজেবিক হ্রদ, এবং ১২,০০০ মাইল (১৯,০০০ কিমি) দৈর্ঘ্যের জলপ্রবাহ রয়েছে।
উর্ধ্বস্থ উপদ্বীপের পূর্ব থেকেই গ্রাম্য অঞ্চল। ২০১০ সালের মার্কিন যুক্তরাষ্ট্রের আদমশুমারি অনুসারে, এই অঞ্চলের জনসংখ্যা ৩১১,৩৬১ জন, যা মিশিগানের মোট জনসংখ্যার চেয়ে ৩% বেশি।
২০১০ সালের আদমশুমারি অনুসারে, ৯৬.৫ বর্গ মাইল (২৫০ বর্গ কিমি) এলাকায় কমপক্ষে ৪,০০০ লোকসহ ১২টি শহরে ১০৩,২১১ লোক বসবাস করে। ১০৮.৫ বর্গ মাইল (২৮১ বর্গ কিমি) অঞ্চলে ১৮টি শহরে কমপক্ষে ২,০০০ লোকসহ মোট ১১৬,৫৪৮ লোক বসবাস করে, যা উপদ্বীপের ভূমি এলাকায় ১% এর কম।
ভ্রাম্যমাণ খাদ্য সরবরাহ

ভ্রাম্যমাণ খাদ্য সরবরাহ হ'ল এক প্রকার যানবাহন থেকে প্রস্তুত খাবার বিক্রির ব্যবসা। এটি বহু দেশে নগর সংস্কৃতির একটি বৈশিষ্ট্য। খাবারের ট্রাক, ট্রেলার, কার্ট এবং খাবারের স্ট্যান্ড ব্যবহার করে মোবাইল ক্যাটারিং করা যেতে পারে। অনেক ধরনের খাবার প্রস্তুত হতে পারে। জরুরী সময়ে লোকদের খাবার সরবরাহের জন্য ভ্রাম্যমাণ খাদ্য সরবরাহ পদ্ধতিও ব্যবহার করা হয়।
একটি খাদ্য পরিবেশ একটি মোটরবিহীন ট্রেলার যা অটোমোবাইল, সাইকেল, বা বিক্রয়ের পয়েন্টে হাতে নিয়ে যায়, প্রায়শই একটি পাবলিক ফুটপাত বা পার্ক । খাবারকে খাবারের জন্য প্রস্তুত রাখার জন্য গাড়িগুলিতে সাধারণত একটি চালক হিটিং এবং / বা রেফ্রিজারেশন ব্যবস্থা থাকে। কার্ট থেকে প্রায়শই পরিবেশন করা খাবার এবং পানীয়গুলির মধ্যে রয়েছে
একটি ক্যাটারিং ট্রাক ট্রলি অথবার ছোট পিকআভ ভ্যানে একজন বিক্রেতাকে শি পরিমাণে বিক্রয় করতে এবং বৃহত্তর বাজারে পৌঁছাতে সক্ষম করে। সেবা একই; ট্রাক গ্রাহকরা কিনতে পারেন এমন প্রস্তুত খাবারের একটি স্টক বহন করে। আইসক্রিম ভ্যান কানাডা, মার্কিন যুক্তরাষ্ট্র এবং যুক্তরাজ্যের একটি ক্যাটারিং ট্রাকের একটি পরিচিত উদাহরণ।
একটি খাদ্য ট্রাক বা মোবাইল রান্নাঘরটি একটি অন্তর্নির্মিত বারবিকিউ গ্রিল, গভীর ফ্রায়ার বা অন্যান্য রান্নার সরঞ্জাম সহ একটি পরিবর্তিত ভ্যান । এটি মেনুতে আরও নমনীয়তার প্রস্তাব দেয় যেহেতু বিক্রেতারা খাবারের জন্য অর্ডার করতে পাশাপাশি তাজা খাবারগুলি আগাম প্রস্তুত করতে পারে। একজন বিক্রেতা কার্টের মতো একটি জায়গায় ভ্যানটি পার্কিং করতে বা বেশ কয়েকটি গ্রাহকের স্থানে ভ্যান চালিয়ে ব্যবসায়ের প্রসারকে আরও প্রশস্ত করতে বেছে নিতে পারেন। মোবাইল রান্নাঘরের উদাহরণগুলির মধ্যে রয়েছে মার্কিন যুক্তরাষ্ট্রের পশ্চিম উপকূল, বিশেষত দক্ষিণ ক্যালিফোর্নিয়া, এবং যুক্তরাজ্যের মাছ এবং চিপস ভ্যানগুলির মধ্যে থাকা টাকো ট্রাক । এই যানবাহনগুলিকে কখনও কখনও " রোচ কোচ" বা "টোটোমাইন ওয়াগনস" বলা হয় ys
ছাড়ের ট্রেলারটিতে মোবাইল রান্নাঘরের মতো প্রস্তুতির সরঞ্জাম রয়েছে তবে এটি নিজেরাই চলতে পারে না। এটি বেশ কয়েক দিন স্থায়ী ইভেন্টগুলির জন্য উপযুক্ত, যেমন ভ্রমণ ভ্রমণের জন্য । 
বেসরকারী ব্যবসা হিসাবে পরিচালিত হওয়ার পাশাপাশি, ক্ষতিগ্রস্ত অবকাঠামোগত অঞ্চলগুলিতে লোকদের খাওয়ানোর জন্য প্রাকৃতিক বিপর্যয়ের পরেও মোবাইল ক্যাটারিং গাড়ি ব্যবহার করা হয়। স্যালভেশন আর্মির বেশ কয়েকটি মোবাইল রান্নাঘর রয়েছে যা এটি এই উদ্দেশ্যে ব্যবহার করে।
মোবাইল ক্যাটারিং গাড়িগুলি বিজ্ঞাপনদাতাদের কর্মক্ষম জনগোষ্ঠী এবং সাধারণ দর্শকদের লক্ষ্য করার জন্য একটি কুলুঙ্গি সরবরাহ করেছে। বিভিন্ন ধরনের ডিসপ্লে বিকল্পের সাথে মধ্যাহ্নভোজ ট্রাকের বিজ্ঞাপন আউটডোর অ্যাড সিস্টেমস, এলএলসি এবং রোমিং হাঙ্গার সহ অনেক সংস্থার জন্য একটি সফল বিপণন উদ্যোগে বিস্ফোরিত হয়েছে। 
মোবাইল ক্যাটারিং নিউ ইয়র্ক সিটি জুড়ে জনপ্রিয়, যদিও কখনও কখনও অলাভজনক হতে পারে।
এরিক রাউটলি

এরিক রাউটলি (৩১ অক্টোবর ১৯১৭ - ৮ অক্টোবর ১৯৮২) ইংল্যান্ডের ধর্মসভার একজন পুরোহিত। এছাড়াও তিনি ছিলেন একাধারে সঙ্গীত রচয়িতা এবং সংগীততাত্ত্বিক। তিনি ল্যান্সিং কলেজ এবং অক্সফোর্ডের ম্যাগডালেন ও ম্যান্সফিল্ড কলেজে অধ্যয়ন করেন। তিনি ১৯৪৮ থেকে ১৯৫৯ সাল পর্যন্ত ম্যানসফিল্ডের যাজক ছিলেন। এরপরে তিনি এডিনবরা ও নিউক্যাসলের মন্ত্রীর নিয়োগ পান। পরে ১৯৭৫-এ তিনি প্রিন্সটন, নিউ জার্সির ওয়েস্টমিনস্টার কয়ার কলেজে "গীর্জা সঙ্গীত" এর অধ্যাপনার দায়িত্ব পান।
তার প্রকাশনাগুলির মধ্যে রয়েছে "কংগ্রেগেশনাল প্রেইস" (১৯৫১) এবং "দ্য ইউনিভার্সিটি ক্যারল বুক" (১৯৬১)। স্তোত্রসংহিতা, গির্জা সঙ্গীত এবং ক্যারোল নিয়ে তিনি সমালোচনামূলক ও ঐতিহাসিক কাজ করেন। তিনি "সামিট কয়ার বুক" এর ভূমিকা লেখেন এবং শার্পথ্রোন এবং অ্যাবিংডনের মত বেশ কয়েকটি স্তোত্র সুর রচনা করেন। এছাড়াও তিনি স্তোত্রও রচনা করেন যেমন— "অল হু লাভ অ্যান্ড সার্ভ ইওর সিটি"। তিনি "দেয়ার ইন গড'স গার্ডেন স্ট্যান্ডস দ্য ট্রি অব উইসডম" এর অনুবাদ করেন।
আর২২০ (বাংলাদেশ)

আর২২০ বা সরাইল-নাসিরনগর-লাখাই-হবিগঞ্জ সড়ক, বাংলাদেশের একটি আঞ্চলিক মহাসড়ক। এই মহাসড়কটি সরাইল উপজেলা হতে জাতীয় মহাসড়ক এন২ কে ব্রাহ্মণবাড়িয়া জেলার নাসিরনগর উপজেলা এবং হবিগঞ্জ জেলার লাখাই উপজেলার উপর দিয়ে হবিগঞ্জ সদর উপজেলার আঞ্চলিক মহাসড়ক আর২৪০ এর সাথে সংযুক্ত করেছে।
৫২ কিলোমিটার
কেন্দ্র (বলয় তত্ত্ব)

বীজগণিতে কোন রিং বা বলয়ের কেন্দ্র "R" হল এমন একটি উপবলয় যেখানে উপবলয়টি "x" উপাদান নিয়ে গঠিত যেন "R" এর সকল উপাদান "y" এর জন্য "xy = yx"হয়। কোন বলয়ের কেন্দ্র হল একটি বিনিময় ধর্মী বলয় যা formula_1 দ্বারা নির্দেশ করা হয়; formula_2 হল জার্মান শব্দ "Zentrum" এর সংক্ষিপ্ত রূপ যার অর্থ "কেন্দ্র"
যদি "R" একটি বলয় হয় তবে "R" তার কেন্দ্রের উপর একটি সংযোজক বীজগণিত (associative algebra)। বিপরীতক্রমে "R" যদি বিনিময়ধর্মী উপবলয় "S" এর উপর একটি সংযোজক বীজগণিত হয় তবে "S" হবে "R" এর কেন্দ্রের একটি উপবলয় এবং "S" যদি "R" এর কেন্দ্রে ঘটে থাকে তবে "R" বীজগণিতকে কেন্দ্রীয় বীজগণিত বলা হয়।
মীর মকসুদুস সালেহীন

মীর মকসুদুস সালেহীন (১৯২৯-১৯৮৮) নাট্য-নির্দেশক, অভিনেতা, গ্রুপ থিয়েটার সংগঠক। তার নেতৃত্ব ও পরিচালনায় ড্রামা সার্কল  কলকাতা ও পশ্চিম পাকিস্তানের বিভিন্ন শহরে নাটক প্রদর্শন করে। তিনি তনিহা (১৯৬৪) চলচ্চিত্রে সহকারী চিত্র পরিচালকের দায়িত্বও পালন করেন।
মীর মকসুদুস সালেহীন জন্মগ্রহণ করেন ১৯২৯ সালে ময়মনসিংহ জেলার গফরগাঁও'এ। ১৯৫৫ সালে ঢাকার জগন্নাথ কলেজ থেকে আইকম ও বিকম পাস করেন। পর তিনি এমকমে ঢাকা বিশ্ববিদ্যালয়ে ভর্তি হন। নাটকের ওপর উচ্চশিক্ষা গ্রহণ করতে তিনি ১৯৬১ সালে বৃত্তি নিয়ে মার্কিন যুক্তরাষ্ট্রের ইস্ট ওয়েস্ট সেন্টারে চলে যান। বর্তমানে নিউইয়র্কে স্থায়িভাবে বসবাস করেন। সেখানে ‘সাগর লিমিটেড’ নামে একটি শিপিং এজেন্সির মালিক তিনি।
মকসুদুস সালেহীনের নাট্যচর্চা শুরু করেন স্কুলজীবন থেকে। তিনি ১৯৪৬-১৯৪৮ সাল পর্যন্ত তিনি গ্রামে অনেক নাটকের অভিনয় ও পরিচালনা করেন। ১৯৫৫-১৯৬০ সালে জগন্নাথ কলেজ ও ঢাকা বিশ্ববিদ্যালয়ের অনেক নাটকে অংশ নেন। ডাকসুর নীলদর্পণ নাটক কার্জন হলে যৌথ ভাবে পরিচালনা করেন ১৯৫৫ সালে। তিনি সলিমুল্লাহ হল দুই পুরুষ নাটকে অভিনয় করেন। ঢাকা বিশ্ববিদ্যালয়ের কৃষ্টি সংসদের নবসংস্করণ নাটক পরিচালনাও তিনি করেন। ডাকসুর প্রমোদ সম্পাদক হিসেবে তার উদ্যোগে আয়োজিত সাংস্কৃতিক উৎসবে ১৯৫৫-৫৬ সালে পাঁচটি নাটক মঞ্চস্থ হয়। এতে তার পরিচালিত মানচিত্র নাটকটি প্রশংসিত হয়। তিনি তনিহা চলচ্চিত্রে সহকারী চিত্র পরিচালকের দায়িত্বও পালন করেন ১৯৬৪ সালে।
মীর মকসুদুস সালেহীন ১৯৮৮ সালে মারা যান। 
বাংলাপিডিয়ায় –মীর মকসুদুস সালেহীন
কেবুল লামজো জাতীয় উদ্যান

কেবুল লামজো জাতীয় উদ্যান ভারতের মনিপুরে বিষ্ণুপুরের লোকটাক হ্রদ। এটি পৃথিবীর একমাত্র ভাসমান জাতীয় উদ্যান। অপরূপ সৌন্দর্য মণ্ডিত প্রাকৃতিক রঙ্গ-রসের অপূর্ব নিদর্শন
ভারতের মনিপুরে বিষ্ণুপুরের লোকটাক হ্রদ। এটি বিশ্বের একমাত্র ভাসমান জাতীয় উদ্যান। ১৯৭৭ সালে জাতীয় উদ্যান বলে ঘোষণা করা হয়। বিপন্ন প্রজাতির পশু-পাখি ও গাছপালা রক্ষার উদ্দেশ্যে উদ্যানটি তৈরি হয়েছিল। সেখানে বর্তমানে রয়েছে মনিপুরের সাংঘাই হরিণ, ২৩৩ প্রজাতির জলজ উদ্ভিদ, এক শ’ প্রজাতির পাখি, ৪২৫ প্রজাতির পশু।
জুয়েল মোর্শেদ

গোলাম মোর্শেদ জুয়েল, জুয়েল মোর্শেদ নামে পরিচিত। তিনি বাংলাদেশী অডিও প্রকৌশলী, সুরকার ও সংগীত শিল্পী। তিনি বাংলাদেশের অডিও প্রযুক্তির দক্ষ প্রকৌশলী হিসেবে পরিচিত.
জুয়েল তার সংগীত যাত্রা শুরু ২০০০ সাল থেকে অডিও ইঞ্জিনিয়ার এবং বাংলাদেশ সঙ্গীত শিল্পে অ্যালবাম প্রযোজক হিসাবে। তিনি ২০১০ সালে তার প্রথম একক অ্যালবাম "একলা প্রথম" এবং ১১ জানুয়ারি ২০১৩ পশ্চিমবঙ্গে (ভারত) প্রকাশ করেছিলেন। তিনি বিখ্যাত ভারতীয় বাঙালি গায়ক সোমলতা, সোমচাঁদা ও মধুবন্তী বাগচী সহ দেশীয় গায়কদের সাথেও কাজ করেছেন। সংগীত এবং অন্যান্য কাজের পাশাপাশি, জুয়েল ক্লায়েন্ট সার্ভিস ডিরেক্টর এবং বহু বাংলাদেশী ইউটিউব চ্যানেল বিকাশক হিসাবে কাইনেটিক নেটওয়ার্ক নামে একটি এমসিএন এর সাথে দীর্ঘদিন কাজ করেছেন।
জুয়েল ৫ম সিটিসেল-চ্যানেল আই মিউজিক অ্যাওয়ার্ডস-তে সংগীত অ্যালবাম "অকৃতিম" এর জন্য সেরা সাউন্ড ইঞ্জিনিয়ার পুরস্কার অর্জন করেছে। .
তালুকদার মোহাম্মদ তৌহিদ জং মুরাদ

তালুকদার মোহাম্মদ তৌহিদ জং মুরাদ (জন্ম: ২৩ আগস্ট ১৯৭১) হলেন একজন বাংলাদেশী রাজনীতিবিদ। তিনি ঢাকা-১৯ আসনের সংসদ সদস্য ছিলেন।
তালুকদার মোহাম্মদ তৌহিদ জং মুরাদ ১৯৭১ সালের ২৩ আগস্ট ঢাকা জেলার আশুলিয়া থানা টংগাবাড়ী গ্রামে জন্মগ্রহণ করেন। তার পিতার নাম মোহাম্মদ আনোয়ার জঙ্গ তালুকদার এবং মাতার নাম সৈয়দা লুৎফুন নাহার।
তিনি ধানমন্ডি সরকারী প্রাথমিক বিদ্যালয়ে পড়ালেখা করেন। ঢাকা কলেজ থেকে তিনি এইচএসসি শেষ করে তিনি সাভার সরকারি কলেজ থেকে স্নাতক এবং ঢাকা বিশ্ববিদ্যালয় থেকে স্নাতকোত্তর ডিগ্রি সম্পন্ন করেন।
মুরাদ ২০০১ সালে ঢাকা-১২ থেকে নির্বাচনে অংশগ্রহণ করেন কিন্তু বিএনপির প্রার্থী দেওয়ান মো: সালাহউদ্দিনের নিকট পরাজিত হয়েছিলেন।
২০০৮ সালের সাধারণ নির্বাচনে ঢাকা-১৯ থেকে অংশগ্রহণ করেন এবং ২৮২,১০৯ ভোট পেয়ে সংসদ সদস্য নির্বাচিত হন। একই সংসদে তিনি যুব ও ক্রীড়া মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন।
২০১৮ ও ২০২৩ সালের নির্বাচনে তিনি দলীয় মনোনয়ন প্রত্যাশী ছিলেন কিন্তু মনোয়ন পাননি।
সাভারের রানা প্লাজা ধসে পড়ে হাজার হাজার মানুষ মারা যায়। মুরাদ জং সেই প্লাজার মালিক সোহেল রানাকে সুরক্ষিত রাখার চেষ্টা করেন। এমনকি তিনি রানাকে গ্রেফতার থেকে বাঁচিয়ে পালিয়ে যেতে সাহায্য করেছেন এমন খবরও বেরোয়। তিনি রানার রাজনৈতিক গুরু ছিলেন বলে সংবাদ মাধ্যমে প্রকাশিত হয়ে।
রাজা হোসেন খান

রাজা হোসেন খান (১৯৩৮ - ৬ই মার্চ, ১৯৮৯) বাংলাদেশের সঙ্গীত পরিচালক, সুরকার এবং বেহালা প্লেয়ার ছিলেন। তিনি সংগীত পরিবার জন্মগ্রহণ করেছেন, তিনি ছিলেন বহু-বাদ্যযন্ত্র ও সংগীত শিক্ষক আলাউদ্দিন খাঁ, এবং আয়েত আলী খাঁ এর ভাগ্নী। .
ব্রাহ্মণবাড়িয়ায় জন্মগ্রহণ করেন, তার পিতা নায়েব আলী খান তার ভাই বোনের মধ্যে কনিষ্ঠ তিনি, বাবার সাথে বেহালায় তার সংগীত চর্চা শুরু করেছিলেন। পরে তিনি তার চাচাতো ভাই বাহাদুর খানের কাছ থেকে উচ্চ প্রশিক্ষণ নিতে কলকাতায় গিয়েছিলেন, যার অধীনে তিনি তিন বছরের জন্য পড়াশোনা করেছেন। এরপরে তিনি আরেক চাচাত ভাই আলি আকবর খান এবং তার বড় ভাই খাদেম হোসেন খান এর কাছ থেকে সংগীত পাঠ করেছিলেন।
রাজা হোসেন খান ‘স্টাফ আর্টিস্ট’ হয়ে ঢাকা রেডিওতে বাংলাদেশ বেতার যোগদান করেন। তিনি চলচ্চিত্র জগতের সাথেও যুক্ত ছিলেন এবং বেশ কয়েকটি চলচ্চিত্রের সংগীত পরিচালক ছিলেন। সুর্যগ্রহণ ছবিতে সংগীত পরিচালনার জন্য তাকে রাষ্ট্রীয় পুরস্কার দেওয়া হয়েছিল। তিনি জাতীয় রেডিও এবং টেলিভিশন (বিটিভি) এর জন্য প্রচুর জনপ্রিয় সংগীত সুর করেছেন। তিনি সাংস্কৃতিক প্রতিনিধি দলের সদস্য হিসাবে অনেক দেশ পরিদর্শন করেছিলেন।
রাজা হোসেনের তিন ছেলে ছিল পলাশ খান, তিতাস খান এবং প্লাবন খান। ১৯৮৯ সালের মার্চে এক মর্মান্তিক সড়ক দুর্ঘটনায় তার মৃত্যু হয়।
ইকবাল বাহার চৌধুরী

ইকবাল বাহার চৌধুরী (জন্ম ১৯৪০) একজন বাংলাদেশী সংবাদ উপস্থাপক এবং কণ্ঠ অভিনেতা। ১৯৭২ থেকে ২০১০ সাল পর্যন্ত তিনি ভয়েস অফ আমেরিকার বাংলা বিভাগের প্রধান হিসাবে দায়িত্ব পালন করেন।
চৌধুরীর জন্ম ১৯৪০ সালে। তার বাবা হবীবুল্লাহ বাহার চৌধুরী পূর্ববাংলার রাজনীতিবিদ ও লেখক ছিলেন । তার মা আনোয়ারা বাহার চৌধুরী (১৯১৯-১৯৮৭) একজন সমাজ কর্মী ও লেখক ছিলেন । তিনি ঢাকার বুলবুল ললিতকলা একাডেমি (বাএফএ) এর অন্যতম প্রতিষ্ঠাতা ছিলেন। ১৯৬০ এর দশকের গোড়ার দিকে, তিনি ইরান, ইরাক এবং প্রাক্তন সোভিয়েত ইউনিয়নে একটি সাংস্কৃতিক প্রতিনিধি দলের সহ-সভাপতির পদে কাজ করেছিলেন ।ইকবালের তিন বোন রয়েছে- সেলিনা বাহার জামান, নাসরিন শামস এবং তাজিন চৌধুরী। 
চৌধুরী ১৯৪৯ সালে রেডিও পাকিস্তান ঢাকার জন্য পুরান ঢাকার নাজিমুদ্দিন রোড থেকে সম্প্রচার শুরু করেছিলেন। । তার বোন সেলিনার সাথে তিনি একটি সাপ্তাহিক প্রোগ্রাম খেলা ঘর শুরু করেছিলেন। ঢাকা বিশ্ববিদ্যালয় এর অর্থনীতি বিভাগের শিক্ষার্থী থাকাকালীন তিনি "ইউরেকা" সহ মঞ্চ নাটকে অভিনয় করেছিলেন। ১৯৬৩ সালে তিনি ঢাকা বিশ্ববিদ্যালয় থেকে স্নাতক ডিগ্রী অর্জন করেন।
চৌধুরী রেডিও পাকিস্তান ঢাকায় খান আতাউর রহমান, গোলাম মোস্তফা, নুরুন্নাহার ফাইজনেসেসা, লিলি চৌধুরী এবং কাফি খানের মতো অভিনেতাদের সাথে রেডিও নাটকে অংশ নিয়েছিলেন। ১৯৬৪ সালে তিনি পূর্ব বাংলার প্রথম টেলিভিশন সংবাদ উপস্থাপকদের একজন। ১৯৬০-এর দশকের মাঝামাঝি সময়ে তিনি রাষ্ট্রীয় পরিচালিত বাংলাদেশ টেলিভিশনে (বিটিভি) বাংলা সংবাদ উপস্থাপন করেছিলেন। তিনি ১৯৭২ সালে ভয়েস অফ আমেরিকাতে নিউজ উপস্থাপক হিসাবে যোগদান করেছিলেন এবং ২০১০ সালে অবসর গ্রহণ করেছিলেন। ২০০৬ সালে, তিনি ভিওএ-তে বাংলা টেলিভিশন পরিষেবা চালু করেন।
চৌধুরী কবিতা আবৃত্তির বেশ কয়েকটি অ্যালবাম প্রকাশ করেছিলেন। তিনি রবীন্দ্রনাথ ঠাকুর ও কাজী নজরুল ইসলাম এর কবিতা আবৃত্তি করেন। তার মতে তার পিতামহ খান-বাহাদুর আবদুল আজিজ নামে একজন শিক্ষাবিদ কাজী নজরুল ইসলাম এর সাথে ঘনিষ্ঠ সম্পর্ক ছিলো।
চৌধুরী দুটি ডকুমেন্টারি ফিল্ম নির্মাণ করেছিলেন - একটি বেগম রোকেয়া সাখাওয়াত হোসেন এর উপর এবং অন্যটি তার মা আনোয়ারা বাহার চৌধুরী এর উপর।